section_heading: Mladost i obrazovanje
paragraph_text: Pučku školu pohađao je u Petrijancu, šest razreda Nadbiskupske klasične gimnazije završio je u Dječačkom sjemeništu na Šalati u Zagrebu. Poslije prvog polugodišta sedmog razreda prešao je na varaždinsku Gimnaziju, na kojoj je maturirao godine 1951. Studij VIII. grupe (hrvatski<ref>Branko Pilaš, Hrvatsko slovo. jezik i književnost) završio je na Filozofskom fakultetu u Zagrebu, na kojemu je 1982. godine doktorirao obranom disertacije Hrvatsko kajkavsko pjesništvo zavičajnih idioma.<ref>Božica Pažur, Životopis, Radovi Zavoda za znanstveni rad Varaždin, broj 18. srpnja 2007., str. 1, Hrčak, hrcak.srce.hr